**РЕПУБЛИКА БЪЛГАРИЯ**

**Министерство на земеделието**

**Областна дирекция “Земеделие” ШУМЕН**

Изх. № ПО-02-11

Дата 09.03.2022

**П О К А Н А**

 На основание чл. 56а, ал. 4, т. 2 от Правилника за прилагане на закона за собствеността и ползването на земеделските земи (ППЗСПЗЗ), последно изменен с ПМС 337/17.12.2019г., ДВ бр.100 от 20.12.2019г., Областна дирекция „Земеделие“ Шумен с адрес: гр. Шумен, П.К.9700, бул. “Славянски“ №17, телефон: 054/877106, e-maill: odzg\_shumen@mzh.government.bg, организира избор на независим оценител, вписан в Регистъра на независимите оценители и притежаващ Сертификат за оценителска правоспособност за недвижими имоти, земеделски земи и трайни насаждения, за изготвяне на пазарна оценка на:

 - свободна площ незаета със сгради и/или съоръжения, находяща се в границите на стопанските дворове за процедура по чл.27, ал.8 от Закона за собствеността и ползването на земеделските земи (ЗСПЗЗ) – **1 (един) имот, в землището на гр. Нови пазар, община Нови пазар, област Шумен.**

 **УВАЖАЕМИ ГОСПОЖИ И ГОСПОДА,**

 Областна дирекция „Земеделие“ Шумен кани оценителите, вписани в Регистъра на независимите оценители и притежаващи Сертификат за оценителска правоспособност за недвижими имоти, земеделски земи и трайни насаждения, да представят на адрес: гр. Шумен, П.К. 9700, бул. „Славянски“ № 17, ет.1, стая 106 ***до 17.30 часа на 16.03.2022 година,*** оферти за сключване на договор за изготвяне на пазарна оценка на имот по чл.27, ал 8 отЗакона за собствеността и ползването на земеделските земи (ЗСПЗЗ)

 **Офертите следва да съдържат:**

* Адрес за кореспонденция, телефон;
* Срок на изпълнение, начин на плащане;
* Ценово предложение.

 **Към офертите да се приложат:**

* За юридически лица – актуално състояние, Булстат/ЕИК, Сертификат за оценителска правоспособност за недвижими имоти, земеделски земи и трайни насаждения, издаден от Камарата на независимите оценители, използвани подходи и методи за определяне стойността на земята, ценова оценка за изработване на 1/един/ брой оценка на имот;
* За физически лица – копие на лична карта, Сертификат за оценителска правоспособност за недвижими имоти, земеделски земи и трайни насаждения, издаден от Камарата на независимите оценители, използвани подходи и методи за определяне стойността на земята, ценова оценка за изработване на 1/един/ брой оценка на имот.

 Критерии за избор на изпълнител за изготвяне на пазарната оценка ще бъде най-ниска предложена цена за имота и срока за изготвянето й.

 Офертата следва да се представи в запечатан непрозрачен плик или от упълномощен от него представител лично или по пощата с обратна разписка. Върху плика се посочва: наименование на участника, адрес за кореспонденция, телефон, факс, електронен адрес и изходящия номер на публикуваната покана за изготвяне на пазарна оценка. Участникът следва да изпрати офертата си така, че да обезпечи нейното пристигане на посоченият от възложителя адрес преди изтичане на срока за подаване на оферти. Рискът от забава или загубване на офертата е за участника.

Борислав Георгиев (Директор)
09.03.2022г. 14:28ч.
ОДЗ-Шумен